וייטסטיל שארפ

וייטסטיל הייסטינגס שארפ (באנגלית: Waitstill Hastings Sharp; ) היה חסיד אומות העולם, אזרח ארצות הברית.

בתקופת מלחמת העולם השנייה
בשנת 1939, ערב פלישת גרמניה הנאצית לצ'כוסלובקיה, הגיע שארפ לצ'כוסלובקיה עם אשתו, מרתה, ועד אוגוסט 1939 סייע עמה למספר יהודים לצאת מצ'כוסלובקיה. ב-1940 הגיע וייטסטיל עם אשתו לאזור וישי בצרפת, והשניים סייעו ליהודים רבים, בהם אינטלקטואלים, סופרים ואנשי רוח, לברוח לספרד. בין היהודים שהצילו היו הסופר ליון פויכטוונגר שהוברח למרסיי ומשם, בזהות בדויה, לספרד. בני הזוג שארפ הצליחו להעביר את פויכטוונגר אל מעבר לגבול על ידי שיחוד שומרי הגבול הספרדים בסיגריות. מספרד הגיע פויכטוונגר לארצות הברית באוניה.

לאחר הצלתו של פויכטוונגר שב וייטסטיל שארפ לצרפת וסייע עם אשתו לתשעה ילדים יהודים מווישי – ביניהן אמלי, אוולין ומריאן דיאמנט וכן אווה-אסתר פייגל – לקבל ויזות לארצות הברית. 

ב-2005 החליט יד ושם להעניק את אות חסידי אומות העולם לבני הזוג שארפ המנוחים.

קישורים חיצוניים
 מידע על וייטסטיל שארפ ואשתו, מרתה שארפ, באתר יד ושם
 

אמריקאים חסידי אומות העולם
מצילים בשואה: צרפת
מצילים בשואה: צ'כוסלובקיה
אמריקאים שנולדו ב-1902
אמריקאים שנפטרו ב-1984